সৰভোগত কালি এক পথ দুৰ্ঘটনাত দুজনকৈ যুৱকৰ মৃত্যু হোৱা ঘটনাৰ পিছতে আজি পুনৰ সৰভোগত এক ভয়ংকৰ পথ দুৰ্ঘটনা হয়।
উল্লেখযোগ্য যে আজি পুৱা প্ৰায় ৭-৩০ বজাত সৰভোগৰ ৩১ নং ৰাষ্ট্ৰীয় ঘাইপথৰ বন্দৰখোৱাত সংঘটিত এক ভয়াৱহ পথ দুৰ্ঘটনাত মাক-পুতেক থিতাতে নিহত হয়।
জানিব পৰা মতে কোকৰাঝাৰ জিলাৰ পৰা গুৱাহাটী লৈ গৈ থকা অৱস্থাত WB-74U-0167 নম্বৰৰ মাৰুতি চুজুকিখনে নিয়ন্ত্ৰণ হেৰুৱাই পথটোত থকা এটা কালভাৰ্টৰ গাৰ্ড ৱালত প্ৰচণ্ড জোৰে খুন্দিয়ায়। ফলত গাড়ীখনত থকা মাক-পুতেক দুয়োগৰাকী থিতাতে নিহত হয়।
দুৰ্ঘটনাটোত থিতাতে নিহত হোৱা মাক-পুতেকক সন্ধ্যা দে' আৰু শংকৰ দে' বুলি চিনাক্ত কৰা হৈছে। আনহাতে দুৰ্ঘটনাটোত আনকেইজন আৰোহী সঞ্জয় দে আৰু বিশ্বজিৎ ঘোষ গুৰুতৰভাৱে আঘাতপ্ৰাপ্ত হয়।
ইফালে দুৰ্ঘটনা সংঘটিত হোৱাৰ লগে লগে ঘটনাস্থলীত আৰক্ষী উপস্থিত হৈ মৃতদেহ দুটাৰ মৰণোত্তৰ পৰীক্ষাৰ বাবে প্ৰেৰণ কৰাৰ লগতে আহতদ্বয়ক উন্নত চিকিৎসাৰ বাবে বৰপেটা ফখৰুদ্দিন আলি আহমেদ চিকিৎসা মহাবিদ্যালয়লৈ প্ৰেৰণ কৰে।
প্ৰাপ্ত তথ্য মতে দুৰ্ঘটনাত পতিত লোককেইজনৰ কোকৰাঝাৰৰ নিৱাসী।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
